Es-mil-e-ua-net-III-WEB	E un brave òme entre es mercadèrs deth mercat non se tardèc en apressar-se, e li preguntèc ath pregonèr: “E quin ei eth vici d’aguest neret?” E er aute li responec: “Eth de díder ua soleta mentida cada an.” E eth mercadèr persutèc: “E quin prètz demanen per aguest neret damb eth sòn vici?” Ad aquerò responec eth pregonèr: “Sonque sies centes dracmes.” E didec eth mercadèr: “Lo cuelhi, e te balhi vint dracmes de corratatge.” E de seguit s’amassèren es testimònis dera venda e se hec eth contracte entre eth pregonèr e eth mercadèr.